CELEX: E2004G0001
Language: lv
Date: 2004-02-05 00:00:00
Title: 2004/1/: EBTA valstu Pastāvīgās komitejas Lēmums Nr. 1/2004/PK ( 2004. gada 5. februāris ), ar ko izveido EEZ finanšu mehānisma un Norvēģijas finanšu mehānisma biroju

30.11.2006   
            
            
               LV
            
            
               Eiropas Savienības Oficiālais Vēstnesis
            
            
               L 332/34
            
         EBTA VALSTU PASTĀVĪGĀS KOMITEJAS LĒMUMS
   
   Nr. 1/2004/PK
   (2004. gada 5. februāris),
   ar ko izveido EEZ finanšu mehānisma un Norvēģijas finanšu mehānisma biroju
   EBTA VALSTU PASTĀVĪGĀ KOMITEJA,
   ņemot vērā līgumu par Eiropas Ekonomikas zonu, kas pielāgots ar Protokolu, ar ko pielāgo līgumu par Eiropas Ekonomikas zonu, turpmāk tekstā “EEZ līgums”,
   ņemot vērā Nolīgumu par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas dalību Eiropas Ekonomikas zonā, turpmāk tekstā “EEZ paplašināšanās nolīgums”,
   ņemot vērā 38.a protokolu par EEZ finanšu mehānismu, kas EEZ līgumā iekļauts ar EEZ paplašināšanās nolīgumu,
   ņemot vērā Nolīgumu starp Norvēģijas Karalisti un Eiropas Kopienu par Norvēģijas finanšu mehānismu laika posmā no 2004. līdz 2009. gadam,
   ņemot vērā EBTA valstu Pastāvīgās komitejas 2003. gada 4. decembra Lēmumu Nr. 4/2003/PK, ar ko izveido EEZ finanšu mehānisma pagaidu komiteju,
   IR NOLĒMUSI ŠĀDI.
   1. pants
   1.   Ar šo izveido EEZ finanšu mehānisma 2004. līdz 2009. gadam un Norvēģijas finanšu mehānisma biroju.
   2.   Birojs palīdz EEZ finanšu mehānisma un Norvēģijas finanšu mehānisma pārvaldībā.
   3.   Birojs palīdz arī EEZ finanšu instrumenta 1999. līdz 2003. gadam, kā arī finanšu mehānisma 1994. līdz 1998. gadam pārvaldībā.
   4.   Pašreizējo Finanšu instrumenta vienību EBTA sekretariātā integrē jaunajā birojā. Attiecībā uz EEZ finanšu mehānismu birojs ir pakļauts EEZ finanšu mehānisma pagaidu komitejai līdz EEZ paplašināšanās nolīguma spēkā stāšanās datumam, un pēc tam – jaunajai EEZ finanšu mehānisma komitejai.
   5.   Attiecībā uz Norvēģijas finanšu mehánismu birojs ir pakļauts Norvēģijas iestādēm.
   6.   Birojs administratīvi ir EBTA sekretariāta daļa. Birojam būs atsevišķs administratīvais budžets, ko finansē no līdzekļiem proporcionāli attiecīgajām izmaksām.
   7.   Biroja direktoru ieceļ Pastāvīgā komiteja, pamatojoties uz EEZ finanšu mehānisma pagaidu komitejas nomināciju.
   2. pants
   Šis lēmums stājas spēkā nekavējoties.
   3. pants
   Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
   
      Briselē, 2004. gada 5. februārī
      
         
            Pastāvīgās komitejas vārdā —
         
            priekšsēdētājs
         
         Viņa Karaliskā Augstība LIHTENŠTEINAS princis Nikolaus
         
            ģenerālsekretārs
         
         William ROSSIER